EU još odlučuje o kandidatima za bezvizni režim
Ni nakon više mjeseci pregovora, izvještaja, ekspertskih grupa i komisija koje su obišle zapadnobalkanske države, još uvijek nije jasno
Brojnim nedoumicama oko procesa ukidanja viza za zapadnobalkanski region pridružila se i neizvjesnost oko završnice pripreme preporuke Evropske komisije o tome koje bi države regiona mogle dobiti bezvizni režim pred kraj ove ili početkom naredne godine. Na osnovu posljednjeg izvještaja zasnovanog na nalazima sa terena i onome što su komisijinim ekspertima ponudile kolege iz država regiona, najzreliji kandidat za ukidanje viza je Makedonija i oko njene preporuke se ne očekuju problemi, slijede zatim Srbija i Crna Gora koje su, kažu eksperti, posljednjih mjeseci načinile krupan progresi. Iako još uvijek nisu ispunjeni svi elementi mape puta, preporuka i za te dvije države bi mogla biti donijeta nakon evropskih konsultacija. Na začelju liste su BiH i Albanija, koje u svim traženim kategorijama bilježe negativne rezultate i za koje, jedinstveno je mišljenje, još uvjek nije zrela mogućnost da dobiju preporuku Komisije, a još manje da tu preporuku podrži 27 evropskih članica. Predstavnik za medije komesarijata za pravdu i sigurnost Evropske komisije, komentariše trenutnu situaciju. Tek tada bi trebali ključnu riječ dati evropski ministri. , naglašava Ćerkone. A tek tu su sada na sceni različite kombinacije, da se Makedoniji odmah da zeleno svjetlo, a ostalima kada ispune sve ulove, da Srbija i Crna Gora odmah dobiju nešto kao uslovni prolaz, uz koji bi radile na ispunjenju preostalih uslova i, kada je riječ o Beogradu, rješavanju pitanja izdavanja pasoša stanovnicima Kosova, odgovarajućoj kontroli kosovske granice, boljoj saradnju sa EULEX-om. Konačno, u posljednje vrijeme se u igri pojavila još jedna moguća kombinacija- da se svim zapadnobalkanskim državama odgodi odluka o bezviznom režimu. Sačekale bi se Srbija, Crna Gora, a posebno BiH i Albanija, te bi se tako cijeli region, "u paketu" preselio na "bijelu šengensku listu", vjeruje se, negdje u prvoj polovini naredne godine. Međutim za sada su sve opcije samo pretpostavke i niti jedna od njih još uvijek nije ozbiljno razmatrana. Moguće i zbog važnosti i kompleksnosti teme, govori se nezvanično kako ministri vanjskih poslova EU, koji se okupljaju sredinom juna u Luksemburgu, suprotno najavama, ostavljaju ovo pitanje za dodatne konsultacije, prebacujući tako palicu iz čeških, u ruke dolazećeg švedskog predsjedništva. Umjesto toga, opcija je da se samo ministri unutrašnjih poslova 4. juna kratko informišu o toku procesa i uobličavanja evropske odluke o očekivanom skorom otvaranju vrata Zapadnom Balkanu.